Posted on 07.11.2018 kl. 15:30
Heisann! I går "snublet" jeg over noe som er utrolig viktig, noe jeg ofte ikke tenker på gjennom uka og ukene. Jeg går alltid inn i den samme tralten, og trives veldig godt i den, men av og til er det utrolig viktig å stoppe opp, se seg om og tenke gjennom om dette gir deg noe. Pass på at du tar vare på deg selv oppi en travel hverdag også! Sett av litt tid til egentid gjennom uka! I dag er det onsdag og vi er halvveis gjennom uka, pust ut og kos deg litt også, og med å kose deg tenker jeg ikke på at du skal finne frem potetgullet, smågodt og brus, men ta vare på deg selv.
I går kveld etter møtet kom jeg hjem og hadde et utrolig stort behov for å få av meg sminken, den klødde verre enn verst og måtte av hurtigst mulig. Mens jeg står på badet og fjerne sminken, kikker jeg på meg selv og tenkte at den huden hadde virkelig hatt godt av litt pleie og omsorg, og ikke bare en fuktighetskrem. Hode verker og jeg finner frem noe av det beste jeg vet, nemlig en deilig og avslappende ansiktsmaske. Den var kald og lindret godt ide jeg påførte den.
Jeg gikk rett ut og la meg på sofaen, fant frem et par nye episoder av Supergirl som ennå ikke var sett og koblet helt ut! Det var så utrolig godt, og det er egentlig rart at en ikke tar seg tid til dette oftere, for det er jo helt himmelsk når en først gjør det. Kroppen fikk koblet helt ut fra jobb, skole og planlegging. Jeg lå som en potetsekk der jeg lå, fikk ladet opp batteriene litt og i dag våknet jeg faktisk av meg selv før alarmen så noe innvirkning må det ha gjort. Jeg har troen på at en slik kveld gir deg det lille pusterommet og "friheten" man trenger innimellom 🙂 ​
Nå er jeg klar for å være aktiv sammen med barn og unge i Idrettshallen vår. Jeg gleder meg til en aktiv kveld med fine folk, dette blir bra! 😀
Ønsker deg en finfin ettermiddag og kveld 😀
Posted on 05.11.2018 kl. 06:23
God mandag morgen! Jeg har funnet meg en kopp med smoothie og er snart klar for en liten treningsøkt her hjemme før dagen kan starte ordentlig. Men føler litt på det og må vente med å trene til klokka nærmer seg halv åtte.. Så jeg ikke hopper og vekker de som bor under meg… Men samme hvilken rekkefølge jeg tar ting i, eller greit å ta dusjen etter at jeg har trena da ;P men om det blir frokost før eller etter økta spiller ikke så stor rolle! 🙂 Jeg er sykt klar for en ny uke fylt med masse treningsglede og en aktiv hverdag! 🙂
Online trening (hjemmetrening)
Jobb kl.9.15-16.30
Nettverksmøte kl. 17.00 – 20.00
Jobb kl. 6.45-14.00
PT time kl. 15.00 – 16.00
Møte på jobb 17.15-19.15
Jobb kl. 8.00 – 15.15
Innom mamma og pappa en tur <3
Turn kl. 18.00 – 20.00
Trening (Pure Strength) kl. 7.00 – 7.30 + mølla
Jobb kl.09.50-17.00
Sånn ser min kommende uke ut og jeg gleder meg masse til å ta fatt på den! 😀 Jeg håper du får en superfin uke du også!
Posted on 01.11.2018 kl. 16:05
Denne godsaken her har blitt en skikkelig god favoritt om dagen og jeg storkoser meg med dette som kveldskos! Putt gjerne litt mager kesam eller yoghurt på så får du en deilig og sunn kveldssnacks 🙂
Mmm se på den deiligheten her da! 😀 Nå er jeg straks klar for foredrag med Fedon Lindberg, og i dag står kosthold på tapetet, jeg gleder meg til å høre et spennende foredrag om et utrolig spennende tema! 🙂
Posted on 01.11.2018 kl. 06:28
God morgen! 😀 Det er torsdag og bare litt over en dag igjen før helga skal tas imot med åpne armer, men det er også den første dagen i vintermånedene og jeg har funnet ut at jeg må gjøre noen drastiske tiltak den siste tiden før vi skal trykke innpå med julegodteriet, julebrus og masse god julemat. Denne måneden her skal jeg prøve å trene hver dag, en eller annen form og dersom det ikke blir noe en dag, må det gjennomføres desto mer neste dag. For dette går ikke lengre! Jeg skal også kutte ut godteri og søtsaker i uka, haha ja denne setningen har jeg vel snakket om en del ganger før også, MEN NÅ er det virkelig slutt, det er lov å skeie ut EN dag i løpet av uka, men ikke noe mer, så da må jeg velge om det heter, fredag, lørdag eller søndag, alle tre går overhode ikke.
Jeg har tidligere snakket om dette og jeg gjør noen nye forsøk støtt og stadig, men nå har jeg virkelig bestemt meg og jeg kommer til å føre opp hva jeg spiser gjennom hele måneden, sånn at hvis jeg spiser sjokolade eller annet så står det svart på hvitt… Jeg må gjøre noen slike tiltak så jeg finner viljestyrken og klarer å holde meg unna. Tullete å måtte ta den ene sjokoladebiten innimellom, jeg har jo ikke behov for den og det finnes masse godt av frukt og grønnsaker. Så nå skal dere få se sunnere mat varianter og kveldskos.
Jeg skal sette opp nivået på klokka mi, sånn at jeg virkelig må jobbe for å oppnå 100% hver dag. Dette gjør at den daglige aktiviteten må økes og jeg får et ekstra press på meg for å få den til å nå dagens mål. Dette har jeg alltid jobba for å fullføre og fullfører nesten hver eneste dag ukene igjennom fra før av så håper det gir meg ny motivasjon til å komme meg ut døra og på trening.
Dagen i dag har startet bra, jeg har spist to skiver med makrell i tomat, drukket et glass med vann og koppen med sjokomelk den skal få bli enn så lenge, det får være det lille sukkeret jeg får i meg hver dag, men jeg er storfornøyd om jeg klarer å holde meg til bare den koppen med søtt i løpet av dagen. De siste ukene har det vært vanskelig å holde seg til bare den så nå prøver vi! Jeg tenkte at dette skulle bli min challange denne måneden og du må gjerne hive deg på om du kjenner at du kunne trenge noen å lage en deal med! Er du med?
Posted on 14.03.2018 kl. 07:10
God morgen! 🙂 her sitter jeg på trimsykkelen og varmer opp kroppen for en ny økt, i dag er det armer og overkroppen sin tur til litt trening! Sykt støl i rompe, lår og legger så vi får bytte litt på hvilke kroppsdeler som får trening! Men her skinner sola og det er et nydelig vær ute! Åhh som det hjelper på humøret! 😀
I dag blir det en liten time med trening da jeg må rekke innom sportsbutikken føre jobb i dag! 🙂 jeg har jo pulsklokke med innebygd puls på så jeg egentlig slipper pulsbelte, men tror ikke denne pulsen blir helt riktig så må få tak i et pulsbelte så dette kan testes ordentlig ut!